Rein Haggi Madise talust , põlise ja ettevõtliku    Lau küla inimesena , on samuti alati toetanud ja tagant tõuganud nii oma küla, kui Ingliste piirkonna elu. Oma kodaniku aktiivsust on ta üles näidanud kandideerides üksikkandidaadina riigikokku ning esindades Ingliste kandi rahvast Kehtna vallavolikogus. Madise  talu uhkuseks on hobused. Hobustega tegelemine on abikaasa Eve südameasjaks. Hobuste tarvis ehitati Väljaotsa talumaadele uus tall. 2011.aastaks oli hobuseid kokku 11. 2007.aastal    lõi Eve koos mõttekaaslase Terje Villemsiga Tori Hobuse Seltsi. Seltsi eesmärgiks on tagada tori hobuse vanade liinide ja tõutüübi püsimine, selle tõu teadvustamine ja väärtustamine. Sellepärast    korraldas Tori    Hobuse Selts 2007.aasta suvel,    koostöös Ingliste aktiivi ja  arendusseltsiga Ingliste pargis üle-eestilise pereürituse "Tori hobusega Raplamaal". Peale esimest õnnestunud hobupäeva, hakati üritust korraldama igal suvel. 2009.aasta kevadel peeti    Laus esmakordselt , nüüdseks juba rahvusvaheliseks kujunenud    rakendivõistlust "Rapla Rakend".    Madise talu hobustel on pidevalt tööd- nendega tullakse ratsutama, talvel teevad nad    huvilistele saanisõitu, tihti on nad pulmaliste vankrite ees. Viimasel, 2009.a. üldlaulu- ja  tantsupeol Tallinnas, osalesid hobusd peotule viimisel lauluväljakule.    2007.aastal tunnustati Eve Haggi    "Raplamaa Sädeinimese" tiitliga .